Velžiai (Pasvalys)

Velžiai – kaimas Pasvalio rajono savivaldybėje, 2 km į vakarus nuo Namišių, pusiaukelėje tarp Saločių ir Vaškų miestelių. Kaimo žemių pietinėje dalyje prateka Yslykio dešinysis intakas Žižmiagriovis.

 Istorija 

1941 m. birželio mėnesį buvo ištremtas šaulys, atsargos karininkas, velžietės ūkininkės Onos Jasėnienės sūnus Leonas Jasėnas su šeima, tuo metu dirbęs Panemunėlio linų fabriko direktoriumi. Iš tremties Jakutijoje grįžo apie 1959 m.

Velžiuose 1945 m. birželio 12 d. vaškiečių stribų buvo nušautas nuo okupacinės raudonosios armijos besislapstantis Jonas Adomonis, velžiečių ūkininkų Kazimiero ir Onos sūnus.

Pokary iš Velžių buvo ištremtos ūkininkų Antano Motiejūno, Petro Motiejūno ir Tado Jasėno šeimos.

 Gyventojai 

 Žymūs žmonės 
 Velžiuose Simeono ir Ievos Linkaitės Jasėnų šeimoje 1867 m. gimė kunigas, rašytojas, žurnalistas, menotyrininkas Kazimieras Jasėnas; 1880 m. gimė profesionalus fotografas, Simonas Jasėnas. turėjęs savo foto studiją Rygoje. Po I – mo pasaulinio karo, apie ketverius metus dirbo šiaurės Lietuvoje (Linkuvoje).
 Jono ir Onos Gudaitės Jasėnų šeimoje 1899 m. gimė savanoris, vyr. leitenantas, muitininkas, tremtinys Kazimieras Jasėnas, Jono.
 Jono ir Onos Maldutytės Jasėnų šeimoje 1906 gimė inžinierius Leonas Jasėnas. Baigė Dotnuvos Akademiją, stažavosi Belgijoje. Priklausė Šaulių Sąjungai. Vadovavo Panemunėlio linų fabriko statybom ir buvo jo direktoriumi. 1941 m. birželį su šeima ištremtas į Jakutiją. Ten praleidęs 18 metų apie 1959 grįžo į Lietuvą. 1912 m. birželio 1 d. gimė Mykolas Jasėnas tarpukario Lietuvos žurnalistas, Eltos redaktorius, teisininkas, išeivijos bibliotekininkas.

 Šaltiniai 

Kategorija:Pasvalio rajono savivaldybės gyvenvietės